
JP „ŠUME TUZLANSKOG KANTONA“D.D. Kladanj
Broj: _________/26
Datum: _________.2026. godine

[bookmark: _GoBack]Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18,44/22,39/24), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20, 5/21), odredbe člana 121. Statuta JP „Šuma TK“ d.d.Kladanj,  člana 36. stav 1. tačka a. i b.) Pravilnika o radu,  Odluka Uprave Društva o potrebi prijema u radni odnos broj 1750-01/26 od 23.02.2026. godine i 5620/26 od 09.06.2026. godine, te Saglasnosti Ministarstva poljoprivrede, šumarstva i vodoprivrede TK, broj: 04/1-30-006154/26 od 09.03.2026. godine i 04/1-04-018607/26 od 01.07.2026. godine (saglasnost) i obavijest br. 04/1-04-018607-1/26 od 06.07.2026. godine, Direktor Preduzeća JP „Šume TK“d.d. Kladanj, raspisuje sljedeći: 
JAVNI OGLAS ZA PRIJEM U RADNI ODNOS
Javno preduzeće „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1. općina Kladanj (u daljem tekstu: Društvo) raspisuje Javni Oglas za prijem u radni odnos, kako slijedi: 

1.ŠG“ SPREČKO” 
Uprava 
Na neodređeno vrijeme:
a) Projektant u šumarstvu, broj izvršilaca 1

Šumarija Tuzla 
Na određeno vrijeme, na period od 6 mjeseci, za odrađivanje pripravničkog staža:
b) Pripravnik- SSS/šum.teh., broj izvršilaca 1.


2. ŠG“ JELICA” SAPNA  

Šumarija Sapna

Na neodređeno vrijeme:

a) Signalista, broj izvršilaca 1.

USLOVI KOJI MORAJU BITI ISPUNJENI
II
Opći uslovi za zaključenje Ugovora o radu za radna mjesta iz tačke I ovog oglasa su:
-  da je lice koje se prijavljuje na Javni oglas navršilo 18 godina života; 
 - da je državljanin BiH, 
-  da zdravstveno stanje i psihofizičke sposobnosti lica koje se prijavljuje, odgovaraju uslovima radnog mjesta za koje se raspisuje  Javni oglas.
III
Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi: 


1. Radno mjesto: PROJEKTANT U ŠUMARSTVU
             Lokacija radnog mjesta: ŠG „Sprečko“
             Potrebna kvalifikacija: VSS/min 240 ECTS/Šumarski fakultet
             Potrebno radno iskustvo: 2 godine
             Posebni uslovi: Ne

2. Radno mjesto: Signalista 
Lokacija radnog mjesta: ŠG „Jelica“-šumarija Sapna
Potrebna kvalifikacija: PK/KV
Potrebno radno iskustvo: Ne
Posebni uslovi: Ne


IV
KRATAK OPIS POSLOVA


Radno mjesto: POJEKTANT U ŠUMARSTVU 
· Prati i primjenjuje Zakonske propise iz oblasti šumarstva, odredbe šumsko privredne osnove i drugih propisa,  a vezano za izradu projekta za izvođenje radova u šumarstvu; 
· Prikuplja sve neophodne podatke o odjelima koji će biti predmet doznake. u skladu sa sistemom gazdovanja definisanim po šumsko privrednoj osnovi i vrši doznaku stabala; 
· U skladu sa sistemom gazdovanja definisanim po šumsko privrednoj osnovi vrši doznaku stabala, izdavanje i obilježavanje skupina te određuje smjer obaranja stabala; 
· Na osnovu terenskih prilika, koncentracije doznačene drvne mase i gravitacionih zona projektuje i na terenu obilježava primarnu i sekundarnu mrežu puteva, međustovarište i druge prateće tehničke objekte;
· Po potrebi vrši doznaku stabala u privatnim šumama na osnovu izdatih rješenja Kantonalne uprave za šumarstvo a po nalogu neposrednog rukovodioca;
· Po završenoj doznaci te prikupljanju ostalih podataka sa terena u skladu sa propisanim normativima obrađuje i priprema projekat za izvođenje radova u šumarstvu; 
· Prema ukazanoj potrebi daje dodatna uputstva i obilježavanje za projekat za izvođenje radova u šumarstvu;
· Ukoliko se ukaže potreba za izmjenama nekih od odredbi izvedbenog projekta, učestvuje u radu komisije za reviziju izvedbenih projekata;
· Priprema podatke o izvedbenom projektu potrebne inspekcijskim organima i prisutan je pri pregledu izvedbenih projekata od strane inspekcijskih organa;
· Obavlja i druge poslove u okviru stručne spreme po nalogu šefa za tehničke poslove i pripremu rada; 
· Za svoj rad odgovara neposredno te šefu za tehničke poslove i prpremu rada u ŠG.

Radno mjesto: SIGNALISTA
· Prerezivanje oblovine na odgovarajuće dimenzije po uputi razmjerača (otpremača);
· Priprema motorne pile za rad, rukovanje i rad sa motornom pilom; 
· Vrši markiranje i signiranje ŠDS po nalogu otpremača;
· Vrši rezanje ogreva za potrebe objekata na radnoj jedinici;
· Vrši čišćenje ostataka zemlje na asvaltnom putu koji se nalazi neposredno uz međustovarišta nastalog prilikom otpreme ŠDS;
· Vrši uređivanje i čišćenje međustovarišta (smeće i sl.);
· Vrši uklanjanje manjih prepreka (izvale, grane, sitno kamenje i sl.) na šumskim putevima do šumskih stovarišta;
· Vođenje higijene šume i odlaganje otpada (smeća) na mjestima predviđenim za to;
· Obavlja i druge poslove po nalogu Poslovodje za iskorištavanje šuma, razmjerača (otpremača);
· Za svoj rad odgovoran je neposredno, razmjeraču (otpremaču) te Poslovodji za iskorištavanje šuma.

PRIPRAVNIK-SSS/šum. u ŠG „Sprečko“ Šumarija Tuzla
Napomena: Pripravnikom se smatra lice sa završenom srednjom, višom školom ili fakultetom koje prvi put zasniva radni odnos u tom zanimanju, a koje je prema zakonu obavezno položiti stručni ispit ili mu je za rad u zanimanju potrebno prethodno radno iskustvo.
Pripravnici će se u toku obavljanja pripravničkog staža osposobljavati za samostalno obavljanje poslova u okviru stručne spreme koju posjeduju.


V
Probni rad za radna mjesta iz tačke  ovog Oglasa, nije predviđen. 

VI
Kandidati su obavezni dostaviti slijedeću dokumentaciju:
1. Uredno popunjen i potpisan PRIJAVNI OBRAZAC koji se može preuzeti sa web stranice 
Društva  (www.jpsumetk@bih.net.ba) i na protokolu u mjestu sjedišta Društva; 
2. Izvod iz matične knjige rođenih; 
3. Uvjerenje o državljanstvu (ne starije od 6 mjeseci); 
4. Potvrdu o prebivalištu –CIPS;
5. Diploma o stečenom zanimanju, odnosno stručnoj spremi, koja se traži spram 
radnog mjesta na koje se kandidat prijavljuje, kako slijedi:
· diplomu o završenom fakultetu (fakultet prvog ciklusa studija završen u skladu sa Okvirnim zakonom o visokom obrazovanju u Bosni i Hercegovini koji je vrednovan sa najmanje 180 ECTS bodova ili fakultet završen u skladu sa propisima iz oblasti visokog obrazovanja koji su se primjenjivali prije početka primjene Okvirnog zakona o visokom obrazovanju u Bosni i Hercegovini) – za radno mjesto 1a.);  
· Diplomu o stečenoj stručnoj spremi koja se traži oglasom i svjedočanstva o završenim razredima- za radno mjest pod 2 a.);
6. Dokaz o radnom iskustvu sa navedenim vremenskim periodima i radnim mjestima, 
odnosno Potvrda/Uvjerenje prethodnog poslodavca ili poslodavaca kod kojih je kandidat 
 radio ili radi sa stručnom spremom i tačno navedenim periodima i radnim mjestima;

Svi dokumenti koji se dostavljaju uz prijavu na Javni poziv moraju biti u originalu ili ovjerenoj fotokopiji.

VII
Prednost pri zapošljavanju imat će kandidati koji po Zakonu o dopunskim pravima branilaca i članova njihovih porodica (Sl.novine TK broj 10/20-drugi prećišćen tekst, 14/22, 9/23. 5/24 i 13/24), Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama TK (Sl.novine TK broj 9/14 i 6/15) i Pravilniku o radu poslodavca, imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje, te će svaki kandidat biti bodovan i po tom osnovu uz odgovarajuću dokumentaciju.
Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem  imaju prednost.
VIII
Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste. 
IX
Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti. 
X
Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu. 
XI
Dostavljanjem prijave na javni oglas, kandidati daju saglasnost da Javno preduzeće „Šume Tuzlanskog kantona“ d.d. Kladanj može obrađivati i koristiti njihove lične podatke, u svrhu provođenja postupka prijema u radni odnos.

XII
Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos. 
Neuredne, nepotpune i neblagovremeni prijave, bit će odbačene zaključkom. 

XIII
Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz daljnje procedure. 
XIV
Pravo učešća u procesu izbora imaju svi kandidati čije su prijave uredne, potpune i blagovremene. 
Kandidat koji se prijavio za radno mjesto po javnom oglasu, u okviru izborne procedure, pristupa pismenom odnosno usmenom ispitu-intervju, zavisno od radnog mjesta na koji se prijavljuje i tražene stručne spreme.
Pismeni ispit se daje u formi testa, na kojem kandidat može osvojiti maksimalno 10 bodova. Pitanja na Usmenom ispitu imaju za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, sklonost kandidata za timski rad i usvajanje novih znanja vezano  za određeno radno mjesto, druge informacije koje je kandidat naveo u svojoj prijavi, djelatnost poslodavca i slično. Na usmenom ispitu kandidat može osvojiti maksimalno 5 bodova.
XV
Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona. 
XVI
Rok za podnošenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave. 
XVII
Prijave sa traženom dokumentacijom dostaviti lično ili preporučenom poštom na adresu  na koje se kandidat prijavljuje: 

· Za radna mjesta pod rednim brojem 1)  na adresu:
   JP „ŠUME TK“ d.d. Kladanj-ŠG „Sprečko“ Živinice, Ul.Oslobođenja 13, 75270 Živinice
· Za radno mjesto pod rednim brojem 2), na adresu;
   JP „ŠUME TK“ d.d. Kladanj-ŠG „Jelica“ Sapna, Ul. Žrtava genocida bb, 75 411 Sapna
Sa naznakom: „Prijava na Javni oglas za radno mjesto-(navesti radno mjesto za koje se prijavljuje)“ -Ne otvarati“. 


                                                                                                                                   D I R E K T O R 
	          __________________________
                                                                                                                          Huskić Almir, dipl.ing.šum.
